Diari Oficial de la Generalitat Valenciana


Sumari del DOGV 372, del 05-05-1986 (1986/806168)

ORDRE de 18 de març de 1986, de la Conselleria d'Indústria, Comerç i Turisme, sobre concessió de subvencions per a l'estalvi energetic i promoció de les energies alternatives.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   372

Data del DOGV
:   05-05-1986

Secció del DOGV
:   ALTRES DISPOSICIONS

Número del document
:   1986/806168


Data del document
:   18-03-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 18 de març de 1986, de la Conselleria d'Indústria, Comerç i Turisme, sobre concessió de subvencions per a l'estalvi energètic i promoció de les energies alternatives.  
Com que és objectiu prioritari d'aquesta Conselleria l'impuls d'actuacions empresarials encaminades a modificar processos i productius, i a adoptar noves tècniques que permeten obtenir un estalvi apreciable en el consum d'energia o la diversificació de les distintes fonts de procedència, ens cal després de l'experiència adquirida en la tramitació de sol·licituds d'ajudes i subvencions destinades a la consecució de aquest objectiu, perfeccionar els procediments seguits fins ara i ampliar les activitats susceptibles d'obtenir les susdites ajudes financeres.   
En atenció d'aquests motius, aquesta Conselleria d'Indústria, Comerç i Turisme ha disposat:   
Primer  
La Conselleria d'Indústria, Comerç i Turisme dins dels crèdits pressupostaris destinats a tal finalitat, podrà concedir subvencions a les empreses que exercesquen la seua activitat principal a l'àmbit territorial de la Comunitat Valenciana i que hi tinguen el domicili social, així com els particulars igualment domiciliats a la Comunitat Valenciana que complesquen alguns dels següents objectius:   
a) Optimització del consum energètic mitjançant operacions que suposen l'adopció d'alguna de les següents mesures:   
-Recuperació de calors residuals.   
-Millores de l'eficiència energetica en equipaments i/o processos.   
-Utilizació de residus industrials, com ara combustible.   
-Implantanció de noves tecnologies.   
b) Substitució de derivats del petroli per altres fonts d'energia:   
-Gas natural.   
-Carbó.   
-Residus forestals i/o agrícoles.   
c) Producció d'energia elèctrica i/o tèrmica a partir de recursos renovables, entre d'altres:   
-Generació fotovoltaica.   
-Recursos hidràulics.   
-Generació eòlica.   
-Tèrmica solar.   
d) Autoproducció d'energia elèctrica mitjançant generació per turbines de gas o vapor amb recuperació dels calors residuals i/o cogeneració.   
e) Qualsevol operació que per ella mateixa puga conduir a un estalvi o substitució dels derivats del petroli en altres empreses o entitats.   
f) En general, qualsevol altra activitat encaminada a l'estalvi energètic, o diversificació de l'energia, concordat amb el programa d'actuacions de la Direcció General d'Indústria i Energia.   
Segon  
Les empreses que desitgen acollir- se a les subvencions establides en aquesta Ordre, ja siguen persones físiques o jurídiques i els particulars interessats, hauran de presentar a l'interessat Institut per la Promoció d'Energies Alternatives i Estalvi Energètic (IPEAE), la corresponent sol·licitud per triplicat, adreçada al Director General d'Indústria i Energia, en el model que s'inserta a l'Annex I, on s'expressarà:   
1. El nom. o raó social, domicili i número d'identificació fiscal del sol·licitant.   
2. La descripció de l'activitat industrial que es realitze en el seu cas.   
3. La descripció dels objectius que pretenga assolir amb la inversió, amb l'avaluació econòmica dels resultats.   
4. L'avaluació de les inversions totals del programa d'estalvi o diversificació energètica que es propose dur a terme.   
Tercer  
Les sol·licituds seran informades i avaluades per l'IPEAE, tenint en compte el grau en què s'amillore el nivell d'aprofitament energètic i la utilització en el procés productiu de tecnologies avançades i idònies per a l'obtenció de l'estalvi o diversificació de fonts d'energia.   
Quart  
L'IPEAE, elevarà les propostes a la Direcció General d'Indústria i Energia que resoldrà sobre la concessió de la subvenció, fixant-ne expressament la quantia i podent recaptar-hi, amb caràcter previ, tots aquells informes complementaris que es consideren necessaris.   
Cinqué  
La subvenció podrà assolir fins el 20% del total de la inversió, o fins el 30% de la inversió per a totes aquelles instal·lacions que a més de suposar estalvi energètic o diversificació en el consum d'energia, siguen difusores de noves tècniques i que la seua implantació puga tenir un efecte multiplicador.   
L'abonament de les subvencions es realitzarà una vegada que siguen executades les inversions en la seva totalitat o en les fases previstes, la qual cosa s'acreditarà mitjançant factures i justificants de la realització.   
Les persones beneficiàries de la subvenció hauran d'acreditar alhora el compliment de les obligaciones fiscals i davant la Seguretat Social mitjançant l'aportació dels documents següents:   
a) Certificació acreditativa d'estar al corrent en el compliment de les obligacions fiscals i davant la Seguretat Social.   
b) Còpia dels documents següents:   
1. Ultim rebut de Llicència Fiscal.   
2. Ultima declaració de l'Impost sobre Societats o de l'Impost sobre la Renda de les Persones Físiques.   
3. Documents d'ingressos a compte o fraccionats d'ambdós i dels ingressos a compte o fraccionats per l'Impost sobre Tràfic d'Empreses, sobre el Valor Afegit o, si si s'escau, sobre el Luxe, durant els dotze mesos immediatament anteriors a la data de sol·licitud de la subvenció.   
Seté  
La Direcció General d'Indústria i Energia, a través de l'IPEAE, amb la inspecció prèvia de les instal·lacions emetrà el corresponent certificat de la inversió que, juntament amb la documentació assenyalada al punt anterior, servirà de base per a tramitar el corresponent manament de pagament. A fi d'emetre el susdit certificat, l'IPEAE podrà sol·licitar la informació i documents neccesaris que permeten la definició i el seguiment de cada projecte.   
Vuité  
La mancança de justificació de les inversions i dels requisits fiscals establerts en aquesta Ordre, donarà lloc a la revocació de la subvenció.   
DISPOSICIO DEROGATORIA  
Unica  
Queda derogada l'Ordre de 28 de desembre de 1984, de la Conselleria d'Indústria, Comerç i Turisme.   
DISPOSICIONS FINALS  
Primera  
Es faculta el Director General d'Indústria i Energia per a dictar les disposicions necessàries per al desplegament i aplicació del que estableix aquesta Ordre.   
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.   
València, 18 de març de 1986.   
El Conseller d?Indústria, Comerç i Turisme,  
SEGUNDO BRU I PARRA  
Veure annex